

**2015 жылғы өнімнен облыстар бойынша мемлекеттік астық ресурстарына астық сатып алу квотасын бекіту туралы**

Қазақстан Республикасы Ауыл шаруашылығы министрінің 2015 жылғы 7 желтоқсандағы № 4-1/1068 бұйрығы. Қазақстан Республикасының Әділет министрінде 2015 жылы 14 желтоқсанда № 12406 болып тіркелді

      «Астық туралы» 2001 жылғы 19 қаңтардағы Қазақстан Республикасының Заңы 6-бабының 23) тармақшасына сәйкес **БҰЙЫРАМЫН:**  
      1. 2015 жылғы өнімнен облыстар бойынша мемлекеттік астық ресурстарына астық сатып алу квотасы бекітілсін.  
      2. Қазақстан Республикасы Ауыл шаруашылығы министрлігінің Өсімдік шаруашылығы өнімдерін өндіру мен қайта өңдеу департаменті заңнамада белгіленген тәртіппен:  
      1) осы бұйрықтың Қазақстан Республикасы Әділет министрлігінде мемлекеттік тіркелуін;  
      2) осы бұйрық Қазақстан Республикасы Әділет министрлігінде мемлекеттік тіркелгеннен кейін күнтізбелік он күн ішінде оның көшірмесінің мерзімді баспа басылымдарына және «Әділет» ақпараттық-құқықтық жүйесіне ресми жариялауға жіберілуін;  
      3) осы бұйрықтың Қазақстан Республикасы Ауыл шаруашылығы министрлігінің интернет-ресурсында және мемлекеттік органдардың интранет-порталында орналастырылуын қамтамасыз етсін.  
      3. Осы бұйрық мемлекеттік тіркелген күнінен бастап қолданысқа енгізіледі және ресми жариялануы тиіс.

*Қазақстан Республикасының*  
*Ауыл шаруашылығы министрі                        А. Мамытбеков*

Қазақстан Республикасы       
Ауыл шаруашылығы министрінің    
2015 жылғы 7 желтоқсандағы     
№ 4-1/1068             
бұйрығымен бекітілген

**2015 жылғы өнімнен облыстар бойынша мемлекеттік астық ресурстарына астық сатып алу квотасы**

|  |  |
| --- | --- |
| Облыстар атауы | Мемлекеттік астық ресурстарына астық сатып алу квотасының көлемі, мың тонна |
| Ақмола | 52,8 |
| Шығыс Қазақстан | 5,8 |
| Қарағанды | 6,7 |
| Қостанай | 59,0 |
| Павлодар | 6,8 |
| Солтүстік Қазақстан | 50,4 |
| БАРЛЫҒЫ | 181,5 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК